# Rakennerahastorahoituksen tilintarkastajan raportti erikseen sovituista toimenpiteistä

***[rahoituksen saajalle]***

Olemme suorittaneet alla luetellut erikseen sovitut toimen­piteet, jotka liittyvät Innovaatiorahoituskeskus Business Finlandin (jäljempänä Rahoituskeskus) [rahoituksen saaja]:lle [Y-tunnus] myöntämään rahoituspäätökseen diaarinumero [xxx/xx/xxxx] sekä koko projektin aikana **[dd.mm.20yy – dd.mm.20yy]** annettuihin kustannustilityksiin yhteensä **xxx euroa**.

Toimeksianto on suoritettu Kansainvälisen liitännäispalvelu­standardin ISRS 4400 Toimeksiannot taloudelliseen informaatioon kohdistuvien erikseen sovittujen toimenpiteiden suorittamisesta ja Rahoituskeskuksen Rakennerahastorahoituksen rahoitusehtojen [päätöshetkellä voimassa olleiden rahoitusehtojen päiväys] (jäljempänä rahoitusehdot) ja mahdollisten rahoituspäätöksen erityisehtojen mukaisesti.[[1]](#footnote-1)

Rahoituksen saaja vastaa kustannustilityksestä sekä siitä, että kustannustilityksessä esitetyt kustannukset ovat projektin aiheuttamia, ne on kohdennettu projektille rahoitusehtojen edellyttämällä tavalla ja ne liittyvät tutkimus-, kehitys- tai innovaatiotoimintaan.

Koska alla mainitut toimenpiteet eivät muodosta tilintarkastusstandardien mukaista tilintarkastusta eivätkä yleisluonteista tarkastusta koskevien standardien mukaista yleisluonteista tarkastusta, emme ilmaise edellä mainittujen standardien mukaista varmuutta.

Jos olisimme suorittaneet lisätoimenpiteitä taikka tilin­tarkastusstandardien mukai­sen tilintarkas­tuksen tai yleisluonteista tarkastusta koskevien standardien mukaisen yleisluon­teisen tarkastuksen, tietoomme olisi saattanut tulla muita seikkoja, joista olisimme raportoineet teille.

Seuraavat erikseen sovitut toimenpiteet on suoritettu yksinomaan siksi, että Rahoituskeskus voisi niiden perusteella arvioida rahoitusehtojen noudattamista.

1. **Projektikirjanpito.** Saimme käyttöömme rahoituksen saajan projektikirjanpitoa koskevan kuvauksen ja haastattelimme [xx/xx] selvittääksemme
	* projektikirjanpidon toteutusta ja luotettavuutta
	* jäljitettävyysketjun aukottomuutta
	* onko projektikirjanpito rahoitusehtojen mukainen
2. **Työajanseuranta.** Saimme käyttöömme projektin työajanseurantaa koskevan kuvauksen ja haastattelimme [xx/xx] selvittääksemme
	* projektin työajanseurannan toteutusta ja luotettavuutta
	* onko työajanseuranta rahoitusehtojen mukainen
3. **Palkkakustannukset.** Suoritimme kustannustilityslomakkeen tietojen osalta alla mainitut toimenpiteet. Toimenpiteet kattoivat 30 % projektille tilitetyistä rahapalkoista ja 15 % projektille tilitettyjen rahapalkkojen maksuista.
	* Vertasimme kustannustilitykseen sisältyvässä palkkaerittelylomakkeessa tai -tulosteessa projektille raportoitua palkkasummaa projektin palkkakirjanpitoon.
	* Vertasimme palkkaerittelylomakkeessa tai -tulosteessa ilmoitettua projektiin käytettyä työajan osuutta (tai tunteja) organisaation työaikakirjanpitoon kohdennettuihin tietoihin.
	* Vertasimme palkkaerittelylomakkeella tai -tulosteella ilmoitettua raportointijaksolla maksettua kokonaisrahapalkkaa organisaation palkkakirjanpitoon.

Lisäksi haastattelimme [projektin palkkakirjanpidosta vastaavaa henkilöä xx] selvittääksemme, että projektille kohdistettujen palkkojen osalta on noudatettu organisaatiossa annettuja ohjeita ja yleisesti noudatettavia käytäntöjä.

1. **Ostot.** Saimme käyttöömme kustannuslajikohtaisen erittelyn kustannustilityksessä ilmoitetuista kustannuksista ja suoritimme alla mainitut toimenpiteet. Toimenpiteet kattoivat 40 % projektille tilitetyistä kustannuksista ja 15 % projektille tilitettyjen kustannusten maksuista.

Arvioimme valittujen kustannusten osalta

* + perustuvatko kustannukset projektikirjanpitoon ja rahoituksen saajan kirjanpitoon
	+ ovatko kustannukset hankkeen kestoaikana suoriteperusteisesti syntyneitä ja maksettuja
	+ kustannuslajikohtaista esittämistä
	+ onko projektissa tehtyjen hankintojen osalta noudatettu hankintalainsäädäntöä sekä organisaation omaa hankintaohjeistusta. Olemme kiinnittäneet huomiota seuraaviin asioihin:
		- * hankintailmoitukset
			* suorahankintojen perusteet
			* hankinta-asiakirjojen luotettavuus
			* hankintojen mahdollinen jakaminen osiin kynnysarvon kiertämiseksi
			* tarjoajien tasapuolinen kohtelu
	+ sisältävätkö kustannukset tukikelvottomia kustannuksia (ks. rahoitusehtojen kohta ”Kustannukset joita ei hyväksytä”)

Seuraavien kustannuslajien osalta arvioimme lisäksi:

* + Matkakustannukset
		- onko matkustamisessa noudatettu organisaation omaa matkustusohjeistusta
	+ Aine- ja tarvikekustannukset
		- perustuvatko aine- ja tarvikekustannukset laskuun
		- ovatko organisaation sisäiset aine- ja tarvikeveloitukset omakustannushintaisia
	+ Laiteostot
		- perustuvatko laiteostot laskuun.
		- haastattelimme [xx/projektin johtoa] selvittääksemme projektille tilitettyjen laiteostojen osalta, ovatko hankitut laitteet pääsääntöisesti projektin käytössä.
	+ Ostetut palvelut
		- perustuvatko ostetut palvelut laskuun
	+ Muut kustannukset
		- perustuvatko muut kustannukset laskuun tai sisäiseen veloitukseen ja onko sisäisen veloituksen perusteet dokumentoitu

Läpikäytyjen kustannusten osalta olemme arvioineet, ovatko kustannukset rahoituksen saajan hyväksymiskäytäntöjen mukaisesti hyväksyttyjä. Läpikäynnissä on arvioitu vain edellä mainittuja seikkoja. Mikäli läpikäynnissä on tullut tietoon muita kustannusten hyväksyttävyyteen liittyviä seikkoja, olemme raportoineet niistä alla olevien havaintojen yhteydessä.

1. **Vastikkeettomat menot.** Haastattelimme [xx/projektin vastuullista johtajaa] selvittääksemme, onko myönnettyä rahoitusta käytetty vastikkeettomiin menoihin[[2]](#footnote-2).
2. **Projektin tulot.** Selvitimme, onko projektikirjanpitoon kirjattu tuloja projektin aikana. Kävimme läpi projektikirjanpidon pääkirjan tulotilien osalta.
3. **Taloudellinen / muu kuin taloudellinen toiminta.** Tutustuimme infrastruktuurin käytöstä pidettyyn seuranta-aineistoon, jossa kuvataan infrastruktuurin kapasiteetin käytön jakautumista taloudelliseen ja muuhun kuin taloudelliseen toimintaan. Selvitimme, onko rahoituksen saaja seurannut infrastruktuurin kapasiteetin käyttöä taloudelliseen ja muuhun kuin taloudelliseen toimintaan ja vastaako seuranta-aineiston mukainen toteutunut käyttö Rahoituskeskukselle projektin alussa ilmoitettua käyttöä tai projektin aikana Rahoituskeskuksessa hyväksyttyä uutta arviota. (Koskee infrastruktuurihankkeita)
4. **Valvonta.** Tutustuimme paikan päällä tehdyistä varmennuksista ja/tai EAKR-tarkastuksesta tai muusta vastaavista toimenpiteistä seuranneisiin toimenpiteisiin ja selvitimme, onko Rahoituskeskuksen määräämät korjaavat toimenpiteet toteutettu.
5. **Projektin rahoitus.** Selvitimme kirjanpidosta projektin rahoituspäätöksen mukaisen rahoituksen toteutumisen projektiaikana.

**Havaintomme ovat seuraavat:**

1. **Projektikirjanpito.** Kohdassa 1 totesimme, että rahoituksen saajan projektikirjanpito on toteutettu seuraavasti: [*kuvaa, tai liitä rahoituksen saajan kuvaus, miten rahoituksen saajan projektikirjanpito on toteutettu ja kommentoi erityisesti projektikirjanpidon toteutukseen ja luotettavuuteen, jäljitettävyysketjun aukottomuuteen sekä rahoitusehtojen noudattamiseen liittyviä seikkoja*].
2. **Työajanseuranta.** Kohdassa 2 totesimme, että rahoituksen saajan projektin työajanseuranta on toteutettu seuraavasti: [*kuvaa, tai liitä rahoituksen saajan kuvaus, miten projektin työajanseuranta on toteutettu ja kommentoi erityisesti työajanseurannan toteutukseen ja luotettavuuteen sekä rahoitusehtojen noudattamiseen liittyviä seikkoja*].
3. **Palkkakustannukset.** Kohdassa 3 totesimme, että läpikäydyt kustannustilitykseen sisältyvän palkkaerittelylomakkeen tiedot täsmäsivät palkkakirjanpitoon ja työajanseurantaan [lukuun ottamatta seuraavia eriä...].
4. **Ostot.** Kohdassa 4 totesimme, että läpikäydyt kustannukset
	* perustuvat projektikirjanpitoon ja rahoituksen saajan kirjanpitoon
	* ovat hankkeen kestoaikana suoriteperusteisesti syntyneitä
	* on kustannuslajikohtaisesti asianmukaisesti esitetty
	* hankinnoissa on noudatettu organisaation omaa hankintaohjeistusta sekä hankintalain­säädäntöä
	* eivät sisällä tukikelvottomia kustannuksia

Lisäksi totesimme, että:

* + Matkustamisessa on noudatettu organisaation omaa matkustusohjeistusta.
	+ Aine- ja tarvikekustannukset perustuvat laskuun ja rahoituksen saajan sisäiset aine- ja tarvikeveloitukset ovat omakustannushintaisia.
	+ Laiteostot perustuvat laskuun ja hankitut laitteet ovat pääsääntöisesti projektin käytössä.
	+ Ostetut palvelut perustuvat laskuun.
	+ Muut kustannukset perustuvat laskuun tai sisäiseen veloitukseen ja veloituksen perusteet oli dokumentoitu.
1. **Vastikkeettomat menot.** Kohdassa 5 totesimme, että projektin johdon mukaan organisaatio ei ole käyttänyt myönnettyä rahoitusta vastikkeettomiin menoihin. (Jos on, selvitys asiasta)
2. **Projektin tulot.** Kohdassa 6 totesimme, että projektin aikana on / ei ole saatu tuloja. Jos tuloja on saatu, ne on raportoitu Rahoituskeskukselle rahoitusehtojen mukaisesti.
3. **Taloudellinen / muu kuin taloudellinen toiminta.** Kohdassa 7 totesimme, että rahoituksen saaja on seurannut infrastruktuurin kapasiteetin käyttöä taloudelliseen ja muuhun kuin taloudelliseen toimintaan. Infrastruktuurin seuranta-aineiston mukainen toteutunut käyttö vastaa / ei vastaa Rahoituskeskukselle projektin alussa ilmoitettua käyttöä tai projektin aikana Rahoituskeskuksessa hyväksyttyä uutta arviota kapasiteetin jakautumisesta taloudellisen ja muun kuin taloudellisen toiminnan kesken.
4. **Valvonta.** Kohdassa 8 totesimme, että paikanpäällä tehdyistä varmennuksista, EAKR-tarkastuksista tai muusta valvonnasta seuranneet, Rahoituskeskuksen määräämät korjaavat toimenpiteet on toteutettu.
5. **Projektin rahoitus.** Kohdassa 9 totesimme, että projektin rahoitus on toteutunut rahoituspäätöksen mukaisena.

Raporttimme on tarkoitettu yksinomaan tämän raportin ensimmäisessä ja toisessa kappaleessa mainittuun käyttöön eikä sitä pidä käyttää muuhun tarkoitukseen eikä luovuttaa Rahoituskeskuksen lisäksi millekään muulle osapuolelle. Rahoituskeskuksella on kuitenkin oikeus luovuttaa tämä raportti muille viranomaisille rahoituksen valvontaa varten. Tämä raportti koskee vain edellä yksilöityä kustannustilitystä, eikä se koske [rahoituksen saaja]:n tilinpäätöstä kokonaisuutena.

paikka ja aika

Tilintarkastusyhteisö A

HT/KHT/JHT/JHTT X:n allekirjoitus
HT/KHT/JHT/JHTT X:n nimenselvennys

Tilintarkastusyhteisö A:n osoite ja postinumero

1. Vertailu tehdään rahoituksen myöntämishetkellä voimassa olleisiin rahoituksen yleisiin ehtoihin. [↑](#footnote-ref-1)
2. esimerkiksi apurahat ja lahjoitukset [↑](#footnote-ref-2)